《登麻姑山》
宋代·童邦直

碧苔侵野径，好鸟隔春烟。有洞寻青翼，无僧结白莲。

雨添蛙一部，暖足柳三眠。绿发便花朵，悭肠怯酒船。

安仁嗟拙宦，苏晋暂逃禅。日色同悲惨，东风乱纸钱。

作者简介：童邦直，盱江（今江西南城）人。徽宗崇宁五年（一一○六）进士。高宗绍兴十二年（一一四二），知黄州（《宋会要辑稿》食货三之二）。十九年，知峡州。并曾知鄂州（清同治《南城县志》卷七）。